Matua Baruni Mela: ভক্তদের ভিড় ঠাকুরনগরে, মতুয়া মেলার ভার্চুয়ালি উদ্বোধন করবেন প্রধানমন্ত্রী

ঠাকুরনগর উত্তর ২৪ পরগনায় (North 24 Pargana) শুরু হল মতুয়া মেলা (Baruni Mela)। হরিচাঁদ ঠাকুরের জন্মতিথিতে প্রতিবছরই পালিত হয় এই দিনটি।উত্তর ২৪ পরগনা জেলার গাইঘাটা থানার ঠাকুরনগরে ঠাকুরবাড়ির পাশে হচ্ছে মেলাটি।মেলায় অংশ নিতে দূরদূরান্ত থেকে এসে পৌঁছেছেন মতুয়ারা (Matua)। মঙ্গলবার বিকেলে এই মেলার ভার্চুয়াল উদ্বোধন করবেন প্রধানমন্ত্রী নরেন্দ্র মোদি (Narendra Modi)।ইতিমধ্যেয়ই  মতুয়া মেলার জন্য স্পেশাল ট্রেনের ব্যবস্থা করেছে কেন্দ্রীয় সরকার (Central Goverment)। শুভেচ্ছাবার্তা জানিয়েছেন প্রধানমন্ত্রী।

এ বছর ২১১তম বার্ষিকীতে পা দিল হরিচাঁদ ঠাকুরের আবির্ভাব দিবস। বিরাট আয়োজনের মাধ্যমেই মতুয়ারা পালন করেন দিনটি। ঠাকুরনগর ঠাকুরবাড়ি সামনে মন্দিরের পাশে মাঠে মেলা বসেছে।করোনা পরিস্থিতিতে বিগত দুই বছর মেলা না হওয়ায় মনক্ষুন্ন ছিল মতুয়া ভক্তদের। কিন্তু পরিস্থিতি স্বাভাবিক হতেই মেলার সিদ্ধান্ত নিয়েছে অল ইন্ডিয়া মতুয়া সংগঠন ও ঠাকুরবাড়ির কর্তৃপক্ষ। ফলে এত দিন পর মেলা হচ্ছে জেনে আনন্দে মেতেছেন মতুয়া সম্প্রদায়ের সকল মানুষ।অনুমান করা হচ্ছে, এ বছর মতুয়া মেলায় রেকর্ড ভিড় হওয়ার সম্ভাবনা রয়েছে।

গাইঘাটা থানার ঠাকুরনগরে ঠাকুরবাড়ির পাশে হচ্ছে মেলাটি

মঙ্গলবার বিকেলে প্রধানমন্ত্রী নরেন্দ্র মোদি মতুয়া ভক্তদের উদ্দেশ্যে ভার্চুয়ালি বার্তা দেবেন। ইতিমধ্যেয়ই প্রধানমন্ত্রীর ভাষণ সরাসরি দেখার জন্য ১৫টি জায়েন্ট স্ক্রিন বসানো হয়েছে।

আরও পড়ুন Post Poll Violence CBI: বীরভূমে ভোট পরবর্তী হিংসায় বিজেপি নেতা খুনে সিবিআইয়ের জালে আরও ২

আনন্দে মেতেছেন মতুয়া সম্প্রদায়ের সকল মানুষ

উত্তর ২৪ পরগনা জেলার একটি বিখ্যাত মেলা এটি। প্রতিবছর চৈত্রমাসের মাঝামাঝি মেলাটি শুরু হয়।টানা সাত দিন ধরে চলে। শুধুমাত্র বাংলা নয়, মেলাকে কেন্দ্র করে মহারাষ্ট্র, কর্নাটক, ছত্রিশগড়, বিহার, ঝাড়খন্ড, ওড়িষ্যা সহ দেশের নানা প্রান্ত থেকেই ভক্ত সমাগম হয়। সকলেই কামনা সাগরে ডুব দিয়ে পুণ্যস্নান করেন।ভক্তদের বিশ্বাস মন্দিরের পাশে কামনা পুকুরে স্নান করে পুজো দিলে নাকি মনস্কামনা পূর্ণ হয়।

আরও পড়ুন Anubrata Mondal Calcutta HC: হাইকোর্টে রক্ষাকবচ পেলেন না অনুব্রত